คาดสัปดาห์หน้าบาทกรอบ31.10-31.50
ศูนย์วิจัยกสิกรไทยคาดเงินบาทสัปดาห์หน้ากรอบ31.10-31.50 จับตาปัญหาสเปนและกรีซ
25 ส.ค. 2555

ศูนย์วิจัยกสิกรไทยคาดเงินบาทสัปดาห์หน้ากรอบ31.10-31.50 จับตาปัญหาสเปนและกรีซ
บริษัท ศูนย์วิจัยกสิกรไทย จำกัด คาดแนวโน้มเงินบาทสัปดาห์หน้า (27-31 ส.ค.) อาจเคลื่อนไหวในกรอบ 31.10-31.50 บาทต่อดอลลาร์ฯ โดยต้องจับตาพัฒนาการของวิกฤติหนี้ยุโรป โดยเฉพาะประเด็นที่เกี่ยวข้องกับสเปนและกรีซ ขณะที่ตัวเลขเศรษฐกิจสหรัฐฯ ที่สำคัญ ได้แก่ ความเชื่อมั่นผู้บริโภค ดัชนีผู้จัดการฝ่ายจัดซื้อเขตชิคาโก เดือน ส.ค.ยอดทำสัญญาซื้อบ้านที่รอปิดการขาย ยอดสั่งซื้อของโรงงาน รายได้-รายจ่ายส่วนบุคคลเดือน ก.ค.ดัชนีราคาบ้านเดือน มิ.ย. ตัวเลขจีดีพีประจำไตรมาส 2/2555 รายงาน Beige Book ของเฟด และจำนวนผู้ขอรับสวัสดิการว่างงานรายสัปดาห์ นอกจากข้อมูลเศรษฐกิจแล้วตลาดการเงินยังจับตามองการกล่าวสุนทรพจน์ของประธานเฟดที่ Jackson Hole ในช่วงปลายเดือน ส.ค. เพื่อประเมินโอกาสของมาตรการผ่อนคลายรอบใหม่ของสหรัฐฯ